b'\n_START_ARTICLE_\nJada Pinkett Smith\n_START_SECTION_\nBakgrunn\n_START_PARAGRAPH_\nHennes far var entrepren\xc3\xb8r og hennes mor var sykepleier. Foreldrene tok ut skilsmisse etter kun f\xc3\xa5 m\xc3\xa5neders ekteskap. Jada Pinkett ble uteksaminert med hovedfag i teater fra Baltimore School for the Arts, der hun m\xc3\xb8tte klassekameraten Tupac Shakur, som hun utviklet et n\xc3\xa6rt vennskap med. I dokumentaren Tupac: Resurrection sier Shakur at \xc2\xabJada er mitt hjerte. Hun vil fortsatt v\xc3\xa6re vennen min resten av mitt liv\xc2\xbb. De forble tette venner inntil Shakurs d\xc3\xb8d i 1996.\n_START_SECTION_\nKarriere\n_START_PARAGRAPH_\nJada Pinkett Smiths store karrieregjennombrudd kom i 1991 da hun fikk en rolle i NBCs situasjonskomedie A Different World, en spin-off fra The Cosby Show. Hun gjorde sin debut i en spillefilm to \xc3\xa5r senere, i Menace II Society (1993). Hun fikk imidlertid ingen internasjonal anerkjennelse f\xc3\xb8r sin rolle mot Eddie Murphy i gjenskapelsen av Den helskrudde professoren (1996). _NEWLINE_I tillegg til v\xc3\xa6re foran kamera, har hun ogs\xc3\xa5 tilbragt en del tid bak det, som regiss\xc3\xb8r av musikkvideoer. Hun har ogs\xc3\xa5 skapt \xc2\xabMaja\xc2\xbb, et T-skjorte\xe2\x80\x93 og kjolemerke for damer, som for det meste selges via postordre._NEWLINE_Jada Pinkett giftet seg med skuespiller Will Smith den 31. desember 1997, og sammen har de en s\xc3\xb8nn, Jaden Christopher Syre Smith (f\xc3\xb8dt 8. juli 1998), og en datter, Willow Camille Reign Smith (f\xc3\xb8dt 31. oktober 2000). Hun er ogs\xc3\xa5 stemor til Smiths s\xc3\xb8nn fra et tidligere ekteskap, Willard \xc2\xabTrey\xc2\xbb Smith III (f\xc3\xb8dt i 1992)._NEWLINE_Jada Pinkett Smith er i tillegg til \xc3\xa5 v\xc3\xa6re skuespiller involvert som vokalist i nu metal/rapcore-bandet Wicked Wisdom, som lanserte et selvtitulert debutalbum den 21. februar 2006. Bandet var ogs\xc3\xa5 med p\xc3\xa5 turn\xc3\xa9en Ozzfest sommeren 2005.'